ΓΡΑΠΤΗ ΕΡΩΤΗΣΗ E-1928/00

υποβολή: Fernando Fernndez Martn (PPE-DE) προς την Επιτροπή

(16 Ιουνίου 2000)

Θέμα: Καταπολέμηση της φτώχειας στις αναπτυσσόμενες χώρες

Ποιες είναι οι γενικές γραμμές των κοινοτικών προγραμμάτων για την καταπολέμηση της φτώχειας στις αναπτυσσόμενες χώρες;

Μπορεί η Επιτροπή να δώσει παραδείγματα συγκεκριμένων αποτελεσμάτων των προγραμμάτων αυτών;

Απάντηση του κ. Nielson για λογαριασμό της Επιτροπής

(26 Ιουλίου 2000)

1. Η προσέγγιση της Επιτροπής ως προς την καταπολέμηση της φτώχειας καθορίστηκε για πρώτη φορά στην ανακοίνωση του 1993. Εν συνεχεία, η προσέγγιση αυτή επανεξετάστηκε στο πλαίσιο εγγράφου εργασίας πουποβλήθηκε στο Συμβούλιο το Μάιο του 1998. Η προσέγγιση που ακολούθησε η Επιτροπή συνίσταται κυρίως στην παροχή στήριξης στις βασικές κοινωνικέςπηρεσίες, με τη χρησιμοποίηση, μεταξύ άλλων, των κεφαλαίωνποκατάστασης που προέρχονται από την ενίσχυση της διαρθρωτικής προσαρμογής. Σύμφωνα με πρόσφατες εκτιμήσεις, οι δαπάνες για την καταπολέμηση της φτώχειας στις χώρες της Αφρικής, της Καραϊβικής και του Ειρηνικού (ΑΚΕ) αντιπροσωπεύει περίπου το 20 %, σε συνάρτηση με τις δεσμεύσεις που ανελήφθησαν στην Κοπεγχάγη το 1995. Ωστόσο, είναι απαραίτητο να επανεξεταστεί περαιτέρω η στρατηγική αυτή, με την ενίσχυση των θεμάτων που μπορούν να συμβάλουν περισσότερο στη μείωση της φτώχειας.

Αυτό ήταν το κυριότερο θέμα της ανακοίνωσης της Επιτροπής σχετικά με την κοινοτική πολιτική συνεργασίας για την ανάπτυξη, με βάση την οποία ο κυριότερος στόχος της συνεργασίας για την ανάπτυξη είναι η καταπολέμηση της φτώχειας.

Η Κοινότητα αυξάνει σταθερά τις ενισχύσεις για τις λιγότερο ανεπτυγμένες χώρες και θα εξακολουθήσει να ακολουθεί την πολιτική αυτή με πιο συστηματικό τρόπο.

Στο μακροοικονομικό επίπεδο, τα προγράμματα διαρθρωτικής ανάπτυξης νέας γενεάς λαμβάνουνπόψη κοινωνικούς δείκτες (υγεία και εκπαίδευση) για τη χορήγηση μέρους των κεφαλαίων με σκοπό να ενθαρρύνουν τις οικείες χώρες να επιτύχουν καλύτερα αποτελέσματα στους τομείς αυτούς.

Στο πλαίσιο της συνεργασίας ΕΕ-ΑΚΕ, τα εθνικά ενδεικτικά προγράμματα δίνουν έμφαση στη μείωση της φτώχειας, ως σημαντικό στόχο της συνεργασίας για την ανάπτυξη. Σε πολλές αφρικανικές χώρες, η προσέγγιση αυτή αντανακλάται στην επιλογή των τομέων επικέντρωσης, όπως της επισιτιστικής ασφάλειας, της αγροτικής ανάπτυξης ή των κοινωνικών τομέων. Τα κεφάλαια που προορίζονται για τις βασικές κοινωνικέςπηρεσίες (υγείας και εκπαίδευσης) έχουν αυξηθεί θεαματικά.

Σε διεθνές επίπεδο, η Κοινότητα έχει δώσει έμφαση στην πολιτική και παγκόσμια διάσταση της φτώχειας. Τα θέματα αυτά αναγνωρίζονται σήμερα στο πλαίσιο των δραστηριοτήτων των ομάδων εργασίας του ειδικού προγράμματος για την Αφρική (SPA) και της Επιτροπής Αναπτυξιακής Βοήθειας (DAC), οι οποίες ασχολούνται με το ζήτημα της φτώχειας. Η Επιτροπή επίσης δραστηριοποιείται σε μεγάλο βαθμό στο πλαίσιο αυτό.

Η συμφωνία του Cotonou πουπογράφηκε πρόσφατα από τις χώρες ΑΚΕ και την ΕΕ αποτελεί θετικό παράδειγμα του συμβατικού πλαισίου συνεργασίας που αποσκοπεί στην καταπολέμηση της φτώχειας. Οι κοινοτικές πρωτοβουλίες συνεργασίας για την ανάπτυξη θα βασιστούν σε σειρά ολοκληρωμένων στρατηγικών που περιλαμβάνουν οικονομικά, κοινωνικά, πολιτιστικά, περιβαλλοντικά και θεσμικά κριτήρια, των οποίων η διαχείριση αναλαμβάνεται σε τοπικό επίπεδο. Με τον τρόπο αυτό, η συνεργασία θα δημιουργήσει συνεκτικό πλαίσιο στήριξης για τις στρατηγικές ανάπτυξης που χαράσσουν οι ίδιες οι χώρες ΑΚΕ.

2. Όσον αφορά τα συγκεκριμένα αποτελέσματα στον τομέα της καταπολέμησης της φτώχειας, το Αξιότιμο Μέλος του Κοινοβουλίου καλείται να συμβουλευθεί την αξιολόγηση των Προγραμμάτων εξωτερικής συνεργασίας της Ευρωπαϊκής Κοινότητας πολιτικές, διαχείριση και διανομή που έχουν δημοσιεύσει η Επιτροπή και το Overseas Development Institute (1999). Από την αξιολόγηση αυτή προκύπτει ότι, κατά τα τελευταία τρία έτη, έχουν αυξηθεί αισθητά στις χώρες ΑΚΕ οι επενδύσεις που σκοπό έχουν να ευνοήσουν την πρόσβαση στις βασικές κοινωνικέςπηρεσίες (κυρίως στον τομέα τηςγείας και της εκπαίδευσης). Στο πλαίσιο των προγραμμάτων διαρθρωτικής προσαρμογής, των μικροέργων και της αποκεντρωμένης συνεργασίας, τα αποτελέσματα που έχουν επιτευχθεί για την καταπολέμηση της φτώχειας είναι ασφαλώς σημαντικά από την άποψη της προστασίας των προϋπολογισμών των κοινωνικών τομέων.